ભોપાલ: પૂર્વ કેન્દ્રીય પ્રધાન અને છીંદવાડા લોકસભા મતક્ષેત્રના વરિષ્ઠ કોંગ્રેસી સાંસદ કમલનાથ પર છીંદવાડામાં એર સ્ટ્રીપ પર તહેનાત એક પોલીસકર્મીએ તેમના પર એકાએક બંદૂક તાકી દેતાં થોડીવાર માટે ગભરાટ વ્યાપી ગયો હતો. કમલનાથના સુરક્ષાકર્મીઓએ તુરત જ પોલીસકર્મીને કાબૂમાં લઇનેે તેની પાસેથી બંદૂક છીનવી લીધી હતી અને કોઇ પણ પ્રકારની અનિચ્છનીય ઘટનાને નિવારી હતી. હાલ કોંગ્રેસ નેતા કમલનાથ સંપૂર્ણપણે સુર‌િક્ષત છે. બંદૂક તાકનાર પોલીસ કોન્સ્ટેબલને સસ્પેન્ડ કરી દેવામાં આવ્યો છે.